चेंबर ने सामान सड़क पर नहीं रखने की अपील की
छग चेंबर आफ कामर्स एण्ड इण्डस्ट्रीज ने नगर के सभी दुकानदारों से अपील की है कि वे अपने दुकान का सामान बाहर न रखे। सामान के बाहर तक होने से दुकान मे आने वाले ग्राहकों के वाहन रोड़ तक पार्किंग होते हैं। जिससे जाम की स्थिति बनती है।
इससे न केवल यातायात में शामिल नागरिक प्रभावित होते हैं बल्कि व्यापारियों के ग्राहक भी प्रभावित होते हैं। साथ ही सामान बाहर रखने पर कई बार ग्राहक की तरफ ध्यान होने से बाहर से सामान की उठाईगिरी भी हो जाती है वो नुकसान अलग होता है। व्यापारियों में एक होड़ है कि बगल वाले ने सामान बाहर किया है तो मैं भी सामान बाहर रख लूं। वास्तव में उसका कोई बहुत अधिक व्यापारिक फायदा नही होता। छग चेंबर आफ कामर्स एण्ड इण्डस्ट्रीज के अध्यक्ष राजेन्द्र अग्रवाल महामंत्री हीरा मोटवानी, प्रदेश उपाध्यक्ष नंदकिशोर अग्रवाल, प्रदेश मंत्री राजेश अग्रवाल, सचिव रामजीलाल अग्रवाल, एक्शन कमेटी अध्यक्ष बजरंग महामिया, नंदलाल मोटवानी, ललित बोंदिया वेदप्रकाश अग्रवाल, जयभगवान अग्रवाल ने दुकानदारों से अपील की है कि वे बदलते दौर मे बदलते मार्केटिंग के तरीकों को अपनाते हुए अपने व्यापार को बढ़ाए। इस पुरानी एवं कस्बाई मानसिकता को छोड़ दें।
नगर के सौंदर्य, सफाई एवं सुगम यातायात व्यवस्था से व्यापार बढ़ेगा। इस तरह व्यापारी नए एवं सकारात्मक विचारधारा को अपना कर अपने व्यापार का बढ़ाए। व्यापार जगत की नई पीढ़ी से भी चेंबर ने अपील की है कि वे अपने परिजनों को व्यापार विपणन के नए तौर तरीकों से अवगत कराए। बेतरतीब फैले हुए दुकान अब ग्राहक की पसंद नहीं है वो एक साफ सुथरे व्यापारिक प्रतिष्ठान मे जाना अधिक पसंद करने लगे हैं। चेंबर ने आगे कहा कि प्लास्टिक की थैलियों का उपयोग न करें।
----------
hin_Deva hin_Deva hin_Deva hin_Deva unk